SIMAT ดึง “ธีรวุฒิ กานต์นิภากุล” อดีตรองผอ.ฝ่าย Equity Derivative “ซีจีเอสฯ” นั่งบอร์ด
SIMAT ดึง "ธีรวุฒิ กานต์นิภากุล" อดีตผอ.ฝ่าย Equity Derivative "บล.ซีจีเอสฯ" นั่งตำแหน่งกรรมการแทน "ทองคํา มานะศิลปพันธ์" มีผลวันนี้ (18 พ.ค.2564)
SIMAT ดึง "ธีรวุฒิ กานต์นิภากุล" อดีตผอ.ฝ่าย Equity Derivative "บล.ซีจีเอสฯ" นั่งตำแหน่งกรรมการแทน "ทองคํา มานะศิลปพันธ์" มีผลวันนี้ (18 พ.ค.2564)
18 พ.ค. 2564

บริษัท ไซแมท เทคโนโลยี จำกัด (มหาชน) หรือ SIMAT ระบุว่า ที่ประชุมคณะกรรมการบริษัทฯ แจ้งมติที่ประชุมคณะกรรมการบริษัท ครั้งที่ 8/2564 ในวันที่ 18 พฤษภาคม 2564 โดย อนุมัติแต่งตั้ง นายธีรวุฒิ กานต์นิภากุล เป็นกรรมการ แทนนายทองคํา มานะศิลปพันธ์ ที่ลาออกเมื่อวันที่ 17 พฤษภาคม 2564
ขณะที่อนุมัติแต่งตั้ง นางสาวทัศนาภรณ์ ยอดมงคล เป็นกรรมการ แทนนายธนายุส โฆสิตสกุล ที่ลาออกเมื่อวันที่ 13 พฤษภาคม 2564 โดยการอนุมัติข้างต้นให้มีผลตั้งแต่ 18 พฤษภาคม 2564เป็นต้นไป
โดยมีวาระการดํารงตําแหน่งกรรมการเท่าวาระที่ยัง เหลืออยู่ของกรรมการที่ลาออก ภายหลังการแต่งตั้งกรรมการตามข้างต้นนี้คณะกรรมการบริษัทจะประกอบด้วยกรรมการ 9 ท่าน ดังนี้
1. นายญาณพล รักกสิกร ประธานกรรมการบริษัทกรรมการอิสระและประธานกรรมการตรวจสอบ
2. นายบุญเลิศ เอี้ยวพรชัย กรรมการ
3. นายธีรณัฏฐ์ ตั้งสถาพรพงษ์ กรรมการ
4. นายพนม รัตนะรัต กรรมการ
5. นายธนวัฒน์ เอื้อศิริพันธ์ กรรมการ
6. นายธีรวุฒิ กานต์นิภากุล กรรมการ
7. นางสาวทัศนาภรณ์ ยอดมงคล กรรมการ
8. นายกฤษฏ์พงศ์ วงษ์มหัทธน กรรมการอิสระและกรรมการตรวจสอบ
9. นายยุทธวีร อัชวังกูล กรรมการอิสระและกรรมการตรวจสอบ
อีกทั้งอนุมัติปรับเปลี่ยนคณะกรรมการบริหาร (Executive Committee) เป็นดังนี้
1. นายบุญเลิศ เอี้ยวพรชัย ประธานเจ้าหน้าที่บริหาร
2. นายธนวัฒน์ เอื้อศิริพันธ์ ประธานเจ้าหน้าที่ฝ่ายปฏิบัติการ
3. นายธรรมนูญ ก่อเกียรติวนิช ประธานเจ้าหน้าที่ฝ่ายการเงิน
4. นายธีรวุฒิ กานต์นิภากุล ประธานเจ้าหน้าที่ฝ่ายลงทุน
5. นางสาวทัศนาภรณ์ ยอดมงคล รองประธานเจ้าหน้าที่ฝ่ายการเงิน
ทั้งนี้ การปรับเปลี่ยนดังกล่าวให้มีผลตั้งแต่วันที่ 18 พฤษภาคม 2564 เป็นต้นไป
อนึ่ง นายธีรวุฒิ กานต์นิภากุล เป็นอดีตรองผู้อำนวยการอาวุโสฝ่าย Equity Derivative บริษัทหลักทรัพย์ ซีจีเอส-ซีไอเอ็มบี (ประเทศไทย)